

Sjekkliste for å ivaretar medarbeidere som skal inn i bygget

Dispensasjonen forutsetter at følgende momenter er ivaretatt av deg som leder, og at du videreformidler all relevant informasjon til medarbeidere:

· Hvis flere i forskningsgruppen har fått dispensasjon ber vi deg som leder koordinere og sørge for at de ikke ankommer samtidig og at man ivaretar 2 meter distanse mellom ansatte.
· Det gis kun begrenset tilgang i det tidsrommet og for det formålet det er søkt om. 
· Tilstedeværelse må i størst mulig grad minimaliseres. 
· Ansatte som er i bygget må sørge for god håndhygiene og hyppig vask av hender med såpe. 
· Det skal kun utføres arbeid som er kritisk og det skal ikke iverksettes nye forsøk.
· Medarbeidere bør så langt det lar seg gjøre begrense bruken av offentlig transport og ellers følge råd i tråd med offentlige retningslinjer. Disse endres fortløpende og vi ber alle holde seg oppdatert: 
· https://www.fhi.no/  
· https://helsenorge.no/koronavirus
· Ansatte som tilhører en risikogruppe eller bor sammen med noen som tilhører en risikogruppe skal ikke inn i bygget: https://www.fhi.no/nettpub/coronavirus/fakta/risikogrupper/
· Ansatte som er omfattet av karantenereglene, eller har noen som helst symptomer på luftveisinfeksjon e.l., skal ikke inn i bygget.

Det kan være ansatte som er bekymret for å måtte gå på jobb i disse dager og det er viktig at du som leder forsikrer deg om at dette er noe den ansatte gjør frivillig og om det finnes grunner til at den ansatte ikke bør jobbe i bygget.

Vi ønsker også å opplyse om at dispensasjonen er midlertidig, og i en usikker tid kan det kan skje endringer slik at vi blir nødt til å trekke dispensasjonen tilbake. 

